b"\n_START_ARTICLE_\nSupernetting\n_START_PARAGRAPH_\nEl supernetting \xc3\xa9s un procediment que aprofita els principis de CIDR per a direccionar cap a un conjunt de xarxes IP utilitzant una sola ruta. Aquesta ruta obtinguda, s'anomena supernet._NEWLINE_Per a la millor comprensi\xc3\xb3, n'exposem un exemple:_NEWLINE_Suposem que en un swich multixarxa, s'hi troben 4 xarxes:_NEWLINE_192.168.0.0/24_NEWLINE_192.168.1.0/24_NEWLINE_192.168.2.0/24_NEWLINE_192.168.3.0/24_NEWLINE_Si desitgem sumaritzar aquestes quatre xarxes (que hipot\xc3\xa8ticament requereixen quatre rutes diferents als dispositius ve\xc3\xafns) en una sola xarxa a publicar, podem sintetitzar-les a la supernet IP: 192.168.0.0/22. Aquesta \xc3\xbanica supernet engloba les quatre xarxes inicials, obtenint com a resultat una supernet de 22 bits per la part de xarxa i 10 bits per la part de host, amb un total de (2^10)-2=1022 hosts:_NEWLINE_Adre\xc3\xa7a IP.......11000000.10101000.00000000.00000000_NEWLINE_M\xc3\xa0scara.........11111111.11111111.11111100.00000000_NEWLINE_Observeu el tercer octet:_NEWLINE_M\xc3\xa1scara............11111100_NEWLINE_Subxarxa 0.........00000000_NEWLINE_Subxarxa 1.........00000001_NEWLINE_Subxarxa 2.........00000010_NEWLINE_Subxarxa 3.........00000011_NEWLINE_Els bits ressaltats en negreta s\xc3\xb3n els que corresponen a la part que identifica la xarxa amb una m\xc3\xa0scara de 22 bits. En aquest cas, les quatre xarxes /24 tenen el mateix patr\xc3\xb3 binari i per tant, es poden sintetitzar en una sola ruta._NEWLINE_S'ha de tenir present que per a implementar el supernetting, \xc3\xa9s necessari fer \xc3\xbas de protocols d'encaminament que soportin VLSM i CIDR, com ara: RIPv2, EIGRP, OSPF, IS-IS o BGP. Quan s'implementa alguns d'aquests protocols, depenent del protocol, Cisco IOS habilita o no per defecte la funci\xc3\xb3 d'autosumaritzar rutes a les fronteres de classe. La sumaritzaci\xc3\xb3 tamb\xc3\xa9 pot configurar-se manualment._NEWLINE_Aix\xc3\xb2 \xc3\xa9s una pr\xc3\xa0ctica important en grans xarxes corporatives, pel que fa a recursos de processament i mem\xc3\xb2ria la reducci\xc3\xb3 de grand\xc3\xa0ria de les taules d'encaminament. En canvi, a internet \xc3\xa9s una pr\xc3\xa0ctica essencial per a poder mantenir la grand\xc3\xa0ria de les taules d'encaminament dins de l\xc3\xadmits admissibles."